ปตท.เปิดร้าน Café Amazon for Chance
กลุ่มปตท. เปิดร้าน Café Amazon for Chance สาขา 9 ณ สำนักงาน ก.ล.ต.
1 ก.ค. 2563

นายอรรถพล ฤกษ์พิบูลย์ ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT ร่วมด้วย นางธนาภรณ์ พรมสุวรรณ อธิบดีกรมส่งเสริมและพัฒนาคุณภาพชีวิตคนพิการ พร้อมด้วย นางสาวรื่นวดี สุวรรณมงคล เลขาธิการสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) รวมถึงนางสาวจิราพร ขาวสวัสดิ์ ประธานเจ้าหน้าที่บริหารและกรรมการผู้จัดการใหญ่ บริษัท ปตท. น้ำมันและการค้าปลีก จำกัด (มหาชน) หรือ OR และ นายชาญศิลป์ ตรีนุชกร ประธานกรรมการ บริษัท ไออาร์พีซี จำกัด (มหาชน) หรือ IRPC ร่วมพิธีเปิดร้านคาเฟ่ อเมซอน เพื่อการสร้างโอกาส หรือ Café Amazon for Chance สาขาที่ 9 ที่ให้บริการโดยผู้พิการทางการได้ยิน ณ สำนักงาน ก.ล.ต.
โดยผ่านการดำเนินงานของ บริษัท สานพลัง วิสาหกิจเพื่อสังคม จำกัด ที่จัดตั้งขึ้นเพื่อสนับสนุนการดำเนินงานด้าน Social Enterprise ของกลุ่ม ปตท. ร่วมกับโออาร์ และภายในร้านแห่งนี้ยังได้จัดซื้อเบเกอรี่จากร้าน ซิกตี้ พลัส เบเกอรี่และช็อกโกแลตคาเฟ่ ซึ่งเป็นร้านในโครงการของมูลนิธิศูนย์พัฒนาและฝึกอบรมคนพิการแห่งเอเชียและแปซิฟิก เพื่อช่วยส่งเสริม พัฒนาทักษะคนพิการในภาคธุรกิจอาหารอีกทางหนึ่งด้วย